【古典诗词】吴菲诗词菩萨蛮
·
游琴溪香谷
琤琮一曲琴溪水，画船澹荡晨曦里。白雾隐青崖，临流玉镜台。
谪仙游冶处，郁郁香樟树。依约采茶人，轻携几缕云。
清平乐
·
失恋之后
晓风吹送，回首些些痛。燕婉深盟终底用？不过槐安幽梦。
城郊紫陌荒寒，因缘世界三千。扫取颓枝怨叶，烧成一个春天。
踏莎行
·
赶海
翻雪潮回，流金沙软。长空澹澹云帆远。提篮赤足海滩行，柔波绿藻相牵挽。
礁隙寻螺，泥间挖蚬。罾中螃蟹青螯展。白鸥振翅送将归，棹歌声里斜阳转。
卜算子
·
夜宿丹东大鹿岛
孤屿月初升，六幕无纤霭。远泊渔舟数点灯，举目星如海。
海底睡鱼龙，海水犹澎湃。信步披襟向海风，我在三山外。
虞美人
·
访三狂草庐
蔬畦柳径氤氲绕，阶下多芳草。小园红杏似争开，应是隔墙惊见、故人来。
书香满室灵犀启，箕踞春风里。清谈蓦觉晚霞明，始信远离扰攘，一身轻。
蝶恋花
遥夜沉沉生暮蔼，大士龛前，合掌深深拜。愿结尘缘逢倾盖，五湖同泛成将爱。
日历新翻多感喟：采采流年，几许温柔在？我有痴心终不改。但知雪霁东风迈。
临江仙
犹记阳春三月里，骑车举袂同游，感君为我一回眸：山川成静好，岁月两悠悠。
又是莺啼芳草绿，依稀旧日汀洲。落花声里忆温柔。微风如